stanford-oval/wikipedia huggingface dataset:
เข็มอัปสร สิริสุขะ
ประวัติ > การทำงาน

จันทร์จิรา ทิมาสาร เจ้าของบริษัทโมเดลลิ่ง ทาบทามเข้าวงการบันเทิงครั้งแรกเมื่ออายุ 17 ปี งานชิ้นแรกคือ โฆษณา "Oil of Olay" ต่อมา บริษัท ยูม่า จำกัด ติดต่อให้เล่นละครเรื่องแรก โปลิศจับขโมย ทางช่อง 3 ในปี 2539
เชอรี่เปิดกิจการร้านเสื้อผ้าคลาวไนน์ (Cloud 9) ที่ห้างสรรพสินค้าเกษรพลาซ่า เพลย์กราวนด์ เซ็นทรัลเวิลด์ และสยามพารากอน  และบริษัทออร์แกไนซ์
ถึงแม้จะไม่มีผลงานการแสดงของเชอรี่ เข็มอัปสร ปรากฏให้เห็นบนจอแก้ว แต่ยังคงปรากฏตัวสู่สายตาประชาชนในวงการแฟชั่นอยู่เนืองๆ ในปี 2559-2560 เชอรี่ได้รับคัดเลือกจากแบรนด์เครื่องสำอางระดับโลกอย่าง Guerlain ให้เป็น The First Imperiale Woman of Guerlain Thailand ซึ่งถือว่าเป็น Brand Ambassador คนแรกของ Guerlain ในประเทศไทย
ปัจจุบันเชอรี่ให้เวลาส่วนใหญ่ทำงานเพื่อสังคม โดยเฉพาะเรื่องการช่วยเหลือเพื่อนมนุษย์และการอนุรักษ์สิ่งแวดล้อม เมื่อปี 2558 เชอรี่จึงรวมตัวกับเพื่อนๆทั้งในและนอกวงการตั้งกลุ่ม Little Help ขึ้น เพื่อช่วยเหลือสังคมในด้านต่างๆ เริ่มจากกิจกรรม Little help Nepal โดยจัดกิจกรรมเพื่อระดมทุนและนำเงินที่ได้จากการจัดกิจกรรมไปบริจาคช่วยเหลือพี่น้องชาวเนปาลที่เกิดแผ่นดินไหวครั้งใหญ่ หลังจากนั้นก็ดำเนินโครงการต่อเนื่องโดยกลุ่มมีแนวทางชัดเจนในการส่งเสริมและสนับสนุนกิจกรรมเพื่อรักษาสิ่งแวดล้อมแด้วยการเริ่มกิจกรรมปลูกป่าที่ จ.แพร่ ภายใต้โครงการ Little forrest ปลูกป่า ปลูกคน ปลูกใจ หลังจากนั้นร่วมทำกิจกรรมกับมูลนิธิแม่ฟ้าหลวงภายใต้โครงการ Doitung and Friends โดยร่วมออกแบบผลิตภัณฑ์จากกระดาษสาในคอลเลคชั่น "การเดินทางของดอกไม้" หรือ Le Voyage des Fleurs เพื่อจัดจำหน่ายนำรายได้ไปสนับสนุนโครงการ "ปลูกคน ปลูกป่า ปลูกใจ" ในช่วงปลายปี 2559 กลุ่ม Little Forrest ได้สนับสนุนการจัดทำฝายชะลอน้ำ เพื่อใช้ประโยชน์ในด้านการเกษตรโดยเฉพาะช่วงหน้าแล้ง ให้กับพี่น้องชาวบ้านวังลึก ต.นาพูน อ.วังชิ้น จ.แพร่ โดยเป็นการร่วมมือระหว่างกลุ่ม Little Forrest  ผู้นำชุมชน และพี่น้องประชาชนในพื้นที่ ช่วยกันสร้างฝายชะลอขึ้น แล้วเสร็จพร้อมใช้งานโดยมีพิธีเปิดฝายแห่งแรกเป็นทางการเมื่อ 9 เมษายน 2560 ต่อมาได้สร้างฝายชะลอน้ำในพื้นที่ อ.วังชิ้น รวมทั้งสิ้นจำนวน 3 ฝาย และได้ส่งมอบให้ชาวบ้านในพื้นที่ไปเรียบร้อยแล้ว
ปี 2562 เชอรี่ทุ่มเทเวลาส่วนใหญ่ในการเป็นวิทยากรให้ความรู้ และสร้างแรงบันดาลในด้านสิ่งแวดล้อม และเริ่มต้นโครงการใหม่ด้านสิ่งแวดล้อมกับ ครูลูกกอล์ฟ (คณาธิป สุนทรรักษ์) และกลุ่มเพื่อนๆที่มีอุดมการณ์ด้านการอนุรักษ์สิ่งแวดล้อม จัดทำโครงการ Little Big Green ภายใต้แนวคิด As Green As You Can เพื่อเผยแพร่ความรู้ด้านการอนุรักษ์สิ่งแวดล้อม สร้างความตระหนักถึงปัญหาสิ่งแวดล้อมในปัจจุบัน และแนวทางการแก้ไขปัญหาให้ดีขึ้น
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
ต
| พ> ศ. | เรื่อง | บทบาท |
| --- | --- | --- |
| 2539 | โปลิศจับขโมย | พยาบาลเจี๊ยบ |
| 2540 | ล่าปีศาจ | หยาดรุ้ง / น้ำฝน |
| 2540 | ท่านชายกำมะลอ | กระแต / ท่านหญิงกระต่ายน้อย |
| 2541 | จับตายวายร้ายสายสมร | ลิลลี่ |
| 2542 | เขยลิเก | มณีหยาดฟ้า |
| 2543 | ฝนตกขี้หมูไหล คนอะไรมาพบกัน | ไก่ |
| 2543 |  ผู้ดีอีสาน | สลิลดา (หยัง) |
| 2544 | เสือ 11 ตัว | งามตา |
| 2544 | ลางลิขิต | อคิราภ์ |
| 2545 | แผลเก่า | เรียม |
| 2546 | เล่ห์ลับสลับร่าง | เภตรา ภาวดี |
| 2547 | เรือนไม้สีเบจ | เมนกา เพ็ญชีพ (มุก) |
| 2547 | เทพบุตรในฝัน | รุ้งลาวัลย์ |
| 2547 | พ่อ..ตัวจริงของแท้ | นวลพรรณ |
| 2548 | ดาวหลงฟ้า | อัญมณี (น้ำหวาน / หวาน) |
| 2548 | บอดี้การ์ดแดดเดียว | ธัญมัย |
| 2549 | เธอคือดวงใจ | อรุณรัศมี ศุระการ |
| 2549 | แก้วตาพี่ | นาถลดา (ลดา) |
| 2550 | ร่ายริษยา | แพรใจ / แพทริเซีย ชาง |
| 2551 | พระจันทร์ซ่อนดาว | ฝันดาว |
| 2552 | แม่ค้าขนมหวาน | ใบไผ่ / นายทองเอก |
| 2552 | จำเลยกามเทพ | เนตรอัปสร (นิ่ม) |
| 2553 | เหนือเมฆ | ฟ้า |
| 2554 | ปลาไหลป้ายแดง | ปัณฑารีย์ / ปัญจรีย์ (เพ่ยเพ่ย) |
| 2554 | ทาสรัก | เจ้าหญิงเอยาวดี |
| 2555 | รักออกอากาศ | สมใจ (ใจ๋) |
| 2555 | เล่ห์ร้อยรัก | ญาดา (ตาล) |
| 2555 | รักคุณเท่าฟ้า | อุ้ม |
| 2555 | เหนือเมฆ 2 มือปราบจอมขมังเวทย์ | ฟ้า |
| 2558 | กระทิง (เลือดมังกร) | เพ็ญนภา จันทร / จันทร์ชมพู (ย่าหยา) |
| 2567 | ลมเล่นไฟ | แพทย์หญิง พระพายพัด พิทักษ์เตโช |
ผลงาน > ภาพยนตร์

สตางค์ รับบทเป็น ปราณี (2543)
ซินแบด พิชิตตำนาน 7 คาบสมุทร ให้เสียงพากย์ภาษาไทยในบทของ "มารีนา นางเอกของซินแบด" (2546)
ฮิคารุเซียนโกะ ให้เสียงพากย์ภาษาไทยในบทของ "ฮิคารุ" (2547)
สี่พลังคนกายสิทธิ์ ให้เสียงพากษ์ภาษาไทยในบทของ "ซู สตรอม" (2548)
Twelve Twenty (2549)
โอปปาติก เกิดอมตะ รับบทเป็น ปราณ (2550)
Lost and Found รับบทเป็น พิม (2551)
ความสุขของกะทิ รับบทเป็น น้าฎา (2552)
ผลงาน > ละครเวที

อลหม่านหลังบ้านทรายทอง รับบทเป็น นุชวี (2548)
ผลงาน > พิธีกร

จูงมือน้องเดิน ทางช่อง 3 (2547)
ผลงาน > เพลง

"ส่งต่อความรัก" และ "เหงามากมายเลย" อัลบั้ม All Stars For Care ชุด ส่งต่อความรัก (2546)
อัลบั้มรวมเพลงละครยอดนิยม จากละครของบริษัทผลิตละคร ยูม่า 99 (2549)
อัลบั้มเพลงประกอบละครเธอคือดวงใจชุดที่ 1 และ 2 (2549)
อัลบั้ม The Album อยากบอกต้องออกเทป (4 กันยายน 2550) เพลงที่ร้อง 1. ความรัก 2. โกรธทำไม
อัลบั้ม Sevendogs & Cherry, Sevendogs & Friends (2551)
"คิดถึงฉันไหมเวลาที่เธอ" อัลบั้มเพลงประกอบละคร รักออกอากาศ (2555)
ผลงาน > มิวสิกวิดีโอ

"โอ้ละหนอ My love" ของ ธงไชย แมคอินไตย์ (2548)
รางวัล

(เข้าชิงรางวัล) รางวัลโทรทัศน์ทองคำ (ครั้งที่ 13) สาขา ดาราสนับสนุนดีเด่นหญิงดีเด่น จากละครเรื่อง จับตายวายร้ายสายสมร (2541)
รางวัลภาพยนตร์ไทย ชมรมวิจารณ์บันเทิง สาขานักแสดงสมทบหญิงยอดเยี่ยม จากภาพยนตร์เรื่อง สตางค์ (2543)
(เข้าชิงรางวัล) คมชัดลึก อวอร์ด ครั้งที่ 2 สาขานักแสดงนำหญิงยอดเยี่ยม จากละครเรื่อง เรือนไม้สีเบจ (2547)
(เข้าชิงรางวัล) เฉลิมไทยอวอร์ด ครั้งที่ 3 สาขานักแสดงนำหญิงแห่งปี จากละคร ดาวหลงฟ้า (2548)
(เข้าชิงรางวัล) สตาร์เอนเตอร์เทนเมนต์อวอร์ดส 2005 ครั้งที่ 4 สาขาดารานำหญิงยอดเยี่ยม จากละครเรื่อง ดาวหลงฟ้า (2548)
10 Icons of Discovery Awards สาขาสตาร์  (2550)
(เข้าชิงรางวัล) ท็อปอวอร์ด 2007 สาขาดารานำหญิงยอดเยี่ยม จากละครเรื่อง ร่ายริษยา (2550)
(เข้าชิงรางวัล) สยามดารา สตาร์ส อวอร์ดส์ 2011 สาขาสวยทิ่มใจ (2554)
Asia Model Awards 2011 สาขา Model Star Award จากประเทศเกาหลี (2554)
โอเค อวอร์ด 2015 สาขาผู้หญิงที่สวยที่สุดในสายตาผู้หญิง (2558)จาก OK Magazine
(เข้าชิงรางวัล) คมชัดลึก อวอร์ด ครั้งที่ 13 สาขานักแสดงนำหญิงยอดเยี่ยม ประเภทละครโทรทัศน์ จากละครซีรีส์ชุด เลือดมังกร ตอน กระทิง (2559)
OK Awards 2016 ในสาขาผู้หญิงที่แต่งตัวดีมีสไตล์ The Most Stylish Woman จาก OK Magazine
ปี 2562 ได้รับคัดเลือกจากกระทรวงการต่างประเทศให้เป็นหนึ่งในศิลปินในสปอตประชาสัมพันธ์ และได้รับเกียรติบัตรในฐานะศิลปินจิตอาสาที่ร่วมสนับสนุนการประชาสัมพันธ์ การเป็นประธานอาเซียนปี 2562 ของประเทศไทย
รับรางวัลเชิดชูเกียรติบุคคลต้นแบบที่ทำคุณประโยชน์ด้านสิ่งแวดล้อม จากกระทรวงทรัพยากรธรรมชาติและสิ่งแวดล้อม เนื่องในวันสิ่งแวดล้อมโลก 5 มิถุนายน 2562
รางวัล "Giving" การเป็นผู้ ให้เนื่องในโอกาสครบรอบ 10 ปี Hello Magazine
รางวัล คมชัดลึก อวอร์ด ครั้งที่ 18 รางวัลพิเศษการแต่งกายส่งเสริมภาพลักษณ์ยอดเยี่ยม
ดูเพิ่ม

ณ น่าน
แหล่งข้อมูลอื่น

เข็มอัปสร สิริสุขะ ที่อินสตาแกรม
| ด ค กรางวัลชมรมวิจารณ์บันเทิง สาขานักแสดงสมทบหญิงยอดเยี่ยม |
| --- | --- |
2533–2540:  ธิติมา สังขพิทักษ์ (2533)  มยุรา ธนะบุตร (2534)  อลิสา อินทุสมิต (2535)  วิชุดา มงคลเขตต์ (2536)  บรรเจิดศรี ยมาภัย (2537)  ชาช่า อัลเทอร์เมท (2540) 
2541–2551:  ศรีพรรณ ชื่นชมบูรณ์ (2541)  ศิริสิน ศิริพรสมาธิกุล (2542)  เข็มอัปสร สิริสุขะ (2543)  วิภาวี เจริญปุระ (2544)  ณัฐวรา หงษ์สุวรรณ (2545)  เพ็ญพักตร์ ศิริกุล (2546)  จารุณี บุญเสก (2547)  ลลนา สุลาวัลย์ (2548)  จินตหรา สุขพัฒน์ (2549)  เฌอมาลย์ บุญยศักดิ์ (2550)  โฟกัส จีระกุล (2551) 
2552–2562:  จรินทร์พร จุนเกียรติ (2552)  อินทิรา เจริญปุระ (2553)  รัดเกล้า อามระดิษ (2554)  ปิยธิดา มิตรธีรโรจน์ (2555)  วนิดา เติมธนาภรณ์ (2556)  อภิญญา สกุลเจริญสุข (2557)  วิโอเลต วอเทียร์ (2558)  อาภา ภาวิไล (2559)  จรินทร์พร จุนเกียรติ (2560)  สู่ขวัญ บูลกุล (2561)  แพรวา สุธรรมพงษ์ (2562) 
2563–2573:  คัทลียา แมคอินทอช (2563)  สุกัญญา มิเกล (2564)  อสมาภรณ์ สมัครพันธ์ (2565)
อำเภอโป่งน้ำร้อน

| อำเภอโป่งน้ำร้อน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Pong Nam Ron
จุดผ่านแดนถาวรบ้านแหลม
คำขวัญ: มะละกอพันธุ์ดี ลิ้นจี่ชื่นใจ ลำไยหวาน กระวานหอม พร้อมน้ำพุร้อน ย้อนมนุษย์โบราณ สถานเพาะพันธุ์สัตว์ป่า ล่องนาวาชมทิวทัศน์ ตลาดนัดชายแดน
แผนที่จังหวัดจันทบุรี เน้นอำเภอโป่งน้ำร้อน
พิกัด: 12°54′21″N 102°15′46″E﻿ / ﻿12.90583°N 102.26278°E﻿ / 12.90583; 102.26278
ประเทศ:  ไทย
จังหวัด: จันทบุรี
พื้นที่
 • ทั้งหมด: 927.0 ตร.กม. (357.9 ตร.ไมล์)
ประชากร (2566)
 • ทั้งหมด: 46,516 คน
 • ความหนาแน่น: 50.18 คน/ตร.กม. (130.0 คน/ตร.ไมล์)
รหัสไปรษณีย์ : 22140
รหัสภูมิศาสตร์: 2204
ที่ตั้งที่ว่าการ: ที่ว่าการอำเภอโป่งน้ำร้อน หมู่ที่ 1  ถนนเฉลิมพระเกียรติ ร.9 ตำบลทับไทร อำเภอโป่งน้ำร้อน จังหวัดจันทบุรี 22140
 ส่วนหนึ่งของสารานุกรมประเทศไทย
โป่งน้ำร้อน เป็นอำเภอหนึ่งของจังหวัดจันทบุรี เดิมเป็นส่วนหนึ่งของ อำเภอมะขาม
ปัจจุบันเป็นพื้นที่ยุทธศาสตร์ทางเศรษฐกิจชายแดนประเทศไทยกับกัมพูชา มีจุดผ่านแดนถาวรบ้านแหลม จุดผ่านแดนถาวรบ้านผักกาด และจุดผ่อนปรนการค้าบ้านบึงชนังล่าง มีวัตถุประสงค์เพื่อเชื่อมโยงการค้า การลงทุน การขนส่ง การท่องเที่ยว ศิลปวัฒนธรรม และชาติพันธุ์ในอนุภูมิภาคลุ่มแม่น้ำโขงเข้าด้วยกัน
ปี พ.ศ.2531 แยกพื้นที่ตำบลปะตง ตำบลทรายขาว ตำบลทับช้าง ตำบลสะตอน และตำบลทุ่งขนาน จัดตั้งเป็นอำเภอสอยดาว
ประวัติ

ท้องที่อำเภอโป่งน้ำร้อนเดิมเป็นส่วนหนึ่งของอำเภอมะขาม แยกตั้งออกเป็นกิ่งอำเภอท่าหลวงใน พ.ศ. 2445 เปลี่ยนชื่อเป็นกิ่งอำเภอกำพุชใน พ.ศ. 2460 พ.ศ. 2482 ได้เปลี่ยนชื่อตามที่ตั้งกิ่งอำเภอเป็นกิ่งอำเภอโป่งน้ำร้อน ต่อมาใน พ.ศ. 2484 ยกฐานะเป็นอำเภอโป่งน้ำร้อน
ที่ตั้งและอาณาเขต

อำเภอโป่งน้ำร้อนมีอาณาเขตติดต่อกับเขตปกครองข้างเคียงดังต่อไปนี้
ทิศเหนือ ติดต่อกับอำเภอสอยดาว
ทิศตะวันออก ติดต่อกับจังหวัดพระตะบองและเมืองไพลิน (ประเทศกัมพูชา)
ทิศใต้ ติดต่อกับอำเภอบ่อไร่ (จังหวัดตราด) อำเภอขลุง และอำเภอมะขาม
ทิศตะวันตก ติดต่อกับอำเภอเขาคิชฌกูฏ
การแบ่งเขตการปกครอง > การปกครองส่วนภูมิภาค

อำเภอโป่งน้ำร้อนแบ่งเขตการปกครองย่อยออกเป็น 5 ตำบล 47 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | โป่งน้ำร้อน | Pong Nam Ron | 13 | 13,315 |
| 2. | ทับไทร | Thap Sai | 9 | 11,815 |
| 3. | หนองตาคง | Nong Ta Khong | 10 | 10,073 |
| 4. | เทพนิมิต | Thep Nimit | 8 | 5,675 |
| 5. | คลองใหญ่ | Khlong Yai | 7 | 5,306 |
การแบ่งเขตการปกครอง > การปกครองส่วนท้องถิ่น

ท้องที่อำเภอโป่งน้ำร้อนประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลโป่งน้ำร้อน ครอบคลุมพื้นที่ตำบลทับไทร (เฉพาะหมู่ที่ 1, 8 และบางส่วนของหมู่ที่ 2–3, 6–7) และตำบลโป่งน้ำร้อน (เฉพาะบางส่วนของหมู่ที่ 1–2, 6)
เทศบาลตำบลหนองตาคง  ครอบคลุมพื้นที่ตำบลหนองตาคงทั้งตำบล
เทศบาลตำบลคลองใหญ่ ครอบคลุมพื้นที่ตำบลคลองใหญ่ทั้งตำบล
เทศบาลตำบลทับไทร ครอบคลุมพื้นที่ตำบลทับไทร (นอกเขตเทศบาลตำบลโป่งน้ำร้อน)
องค์การบริหารส่วนตำบลโป่งน้ำร้อน ครอบคลุมพื้นที่ตำบลโป่งน้ำร้อน (นอกเขตเทศบาลตำบลโป่งน้ำร้อน)
องค์การบริหารส่วนตำบลเทพนิมิต ครอบคลุมพื้นที่ตำบลเทพนิมิตทั้งตำบล
ตำบลวังประจัน

| ตำบลวังประจัน |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Wang Prachan
ด่านพรมแดนวังประจัน มุมมองจากฝั่งประเทศมาเลเซีย
ประเทศ: ไทย
จังหวัด: สตูล
อำเภอ: ควนโดน
พื้นที่
 • ทั้งหมด: 100.50 ตร.กม. (38.80 ตร.ไมล์)
ประชากร (2566)
 • ทั้งหมด: 3,201 คน
 • ความหนาแน่น: 31.85 คน/ตร.กม. (82.5 คน/ตร.ไมล์)
รหัสไปรษณีย์ : 91160
รหัสภูมิศาสตร์: 910204
 ส่วนหนึ่งของสารานุกรมประเทศไทย
| องค์การบริหารส่วนตำบลวังประจัน |
| --- | --- |
องค์การบริหารส่วนตำบล
อบต.วังประจันที่ตั้งที่ทำการองค์การบริหารส่วนตำบลวังประจัน
พิกัด: 6°45′15.1″N 100°08′55.8″E﻿ / ﻿6.754194°N 100.148833°E﻿ / 6.754194; 100.148833
ประเทศ:  ไทย
จังหวัด: สตูล
อำเภอ: ควนโดน
พื้นที่
 • ทั้งหมด: 100.50 ตร.กม. (38.80 ตร.ไมล์)
ประชากร (2566)
 • ทั้งหมด: 3,201 คน
 • ความหนาแน่น: 31.85 คน/ตร.กม. (82.5 คน/ตร.ไมล์)
รหัส อปท.: 06910205
ที่อยู่ที่ทำการ: หมู่ที่ 3 ถนนสมันตรัฐวิถี ตำบลวังประจัน อำเภอควนโดน จังหวัดสตูล 91160
เว็บไซต์: www.wangprachan.go.th
 ส่วนหนึ่งของสารานุกรมประเทศไทย
วังประจัน เป็นตำบลในอำเภอควนโดน จังหวัดสตูล เป็นที่ตั้งของด่านศุลกากรวังประจันที่ผ่านไปยังวังเกอเลียน ประเทศมาเลเซีย ส่วนใหญ่เป็นพื้นที่ของเทือกเขาสันกาลาคีรีมีป่าไม้ที่อุดมสมบูรณ์ จึงเป็นที่ทำการของอุทยานแห่งชาติทะเลบัน และมีพื้นที่อยู่ในเขตรักษาพันธุ์สัตว์ป่าโตนงาช้าง
ที่ตั้งและอาณาเขต

ตำบลวังประจัน มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลทุ่งนุ้ย (อำเภอควนกาหลง)
ทิศตะวันออก ติดต่อตำบลทุ่งหมอ และตำบลปาดังเบซาร์ (อำเภอสะเดา จังหวัดสงขลา)
ทิศใต้ ติดต่อกับรัฐเปอร์ลิส (ประเทศมาเลเซีย) และตำบลเกตรี (อำเภอเมืองสตูล)
ทิศตะวันตก ติดต่อกับตำบลเกตรี (อำเภอเมืองสตูล) และตำบลควนสตอ ตำบลควนโดน
ประวัติ

วังประจัน เดิมเป็นหมู่บ้านในเขตตำบลควนสตอ อำเภอเมืองสตูล หลังจากสงครามโลกครั้งที่ 1 ได้มีชาวมลายู หรือมาเลเซียในปัจจุบัน จากบ้านวังเกลียน รัฐเปอร์ลิส อพยพมาอยู่ที่บริเวณทะเลบัน ต่อมาบริเวณนั้นแผ่นดินยุบตัวลงได้ย้ายมาตั้งหมู่บ้านใหม่ที่บ้านวังประจัน ผู้ที่อพยพมี 3 ตระกูล คือ ตระกูลละใบโดย เป็นตระกูลผู้พี่ ตระกูลละใบแด เป็นตระกูลรอง ตระกูลละใบจิ เป็นตระกูลน้องเล็ก ทั้ง 3 ตระกูลเป็นผู้ก่อตั้งหมู่บ้านวังประจัน ส่วนตระกูลอื่นได้เข้ามาหลังจากสงครามโลกครั้งที่ 2 แล้ว
ในปี พ.ศ. 2520 มีการแยกกิ่งอำเภอควนโดน ออกจากการปกครองของอำเภอเมืองสตูล และตั้งเป็นอำเภอควนโดนในปี พ.ศ. 2530 หมู่บ้านวังประจันจึงย้ายมาขึ้นกับอำเภอควนโดน จนกระทั่งวันที่ 2 กันยายน พ.ศ. 2535 ทิศตะวันออกของตำบลควนสตอที่มีแนวคลองดุสนและแนวเขากุบังปะโหลดกั้นเขตมีลักษณะแยกออกจากกัน จึงแยกพื้นที่ 4 หมู่บ้านที่อยู่อีกด้าน ได้แก่ หมู่ 10 บ้านทุ่งมะปรัง, หมู่ 11 บ้านวังประจัน,หมู่ 12 บ้านวังประจันใต้ และหมู่ 13 บ้านเขานุ้ย ตั้งขึ้นเป็นตำบล ใช้ชื่อตำบลว่า "วังประจัน"
วังประจัน เดิมชื่อว่า "วังปลาจัน" เพิ่งมาเปลี่ยนชื่อเป็นบ้าน "วังประจัน" ในสมัยที่ นายศุภโยค พาณิชย์วิทย์ เป็นผู้ว่าราชการจังหวัดสตูล (พ.ศ. 2515 – 2518) คำว่า "วัง" หมายถึง หุบเขาหรือแอ่งน้ำลึก "ปลาจัน" มาจากคำภาษายาวี หมายถึง กะปิ เนื่องจากมีก้อนหินลักษณะเหมือนก้อนกะปิเป็นจำนวนมาก อยู่ในลำคลองปัจจุบัน คือ คลองทุ่น ส่วนที่เปลี่ยนชื่อเป็น วังประจันก็เนื่องจากตำบลนี้เป็นเขตแดน มีถนนเชื่อมกับบ้านวังเกอเลียนของมาเลเซีย ตำบลจึงเปรียบเสมือนด่านประจันหน้ากับมาเลเซีย
การแบ่งเขตการปกครอง > การปกครองส่วนภูมิภาค

ตำบลวังประจันแบ่งพื้นที่การปกครองออกเป็น 4 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| หมู่ 1 |  | บ้านทุ่งมะปรัง |  | (Ban Thung Maprang) |  | หมู่ 10 (เดิม) โอนมาจากตำบลควนสตอ |
| หมู่ 2 |  | บ้านเขานุ้ย |  | (Ban Khao Nui) |  | หมู่ 13 (เดิม) โอนมาจากตำบลควนสตอ |
| หมู่ 3 |  | บ้านวังประจัน |  | (Ban Wang Prachan) |  | หมู่ 11 (เดิม) โอนมาจากตำบลควนสตอ |
| หมู่ 4 |  | บ้านวังประจันใต้ |  | (Ban Wang Prachan Tai) |  | หมู่ 12 (เดิม) โอนมาจากตำบลควนสตอ |
การแบ่งเขตการปกครอง > การปกครองส่วนท้องถิ่น

ตำบลวังประจันเดิมมีฐานะเป็นสภาตำบลวังประจันหลังจากแยกตัวออกจากตำบลควนสตอ ในการจัดตั้งองค์การบริหารส่วนตำบลปี พ.ศ. 2538–2542 ทางกระทรวงมหาดไทยได้พิจารณาให้ตำบลวังประจันมีฐานะเป็นสภาตำบลวังประจันดังเดิม เนื่องจากขณะนั้นมีประชากรเพียง 1,764 คน และ 327 ครัวเรือน จึงไม่ผ่านเงื่อนไขในการจัดตั้งองค์การบริหารส่วนตำบลที่ต้องมีจำนวนประชากรสองพันคนขึ้นไป
ในปี พ.ศ. 2546 กระทรวงมหาดไทยได้พิจารณาว่าสภาตำบลวังประจันมีประชากรจำนวน 2,432 คน และ 480 ครัวเรือน ซึ่งผ่านเงื่อนไขในการจัดตั้งองค์การบริหารส่วนตำบล รวมทั้งขณะนั้นสภาตำบลวังประจันมีรายได้โดยไม่รวมเงินอุดหนุนในปีงบประมาณที่ล่วงมาแล้วติดต่อกันสามปีเฉลี่ยไม่ต่ำกว่าปีละหนึ่งแสนห้าหมื่นบาท กระทรวงมหาดไทยจึงพิจารณาให้สภาตำบลวังประจันอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงจัดตั้งเป็น องค์การบริหารส่วนตำบลวังประจัน ในวันที่ 26 พฤษภาคม พ.ศ. 2547
ประชากร

พื้นที่ตำบลวังประจันประกอบด้วยหมู่บ้านทั้งสิ้นจำนวน 4 หมู่บ้าน มีจำนวนประชากร 3,201 คน แบ่งเป็นชาย 1,597 คน หญิง 1,604 คน (เดือนธันวาคม 2566) เป็นตำบลที่มีจำนวนประชากรน้อยที่สุดในอำเภอควนโดน
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2566 | พ> ศ. 2565 | พ> ศ. 2564 | พ> ศ. 2563 | พ> ศ. 2562 | พ> ศ. 2561 | พ> ศ. 2560 |
| --- | --- | --- | --- | --- | --- | --- | --- |
| วังประจัน | 924 | 917 | 907 | 889 | 884 | 886 | 875 |
| วังประจันใต้ | 806 | 791 | 787 | 772 | 779 | 761 | 732 |
| ทุ่งมะปรัง | 763 | 765 | 768 | 767 | 765 | 782 | 759 |
| เขานุ้ย | 708 | 714 | 704 | 692 | 680 | 667 | 657 |
| รวม | 3,201 | 3,187 | 3,166 | 3,120 | 3,108 | 3,096 | 3,023 |
ตลาดวังประจัน
ไฮโล

ตารางการเล่นไฮโล
ไฮโล คือการพนันชนิดหนึ่ง ซึ่งมีที่มาจากจีนโบราณ การเล่นไฮโลในประเทศไทยนั้นคือการให้ผู้เล่นเดิมพันบนแผ่นตารางและทอยลูกเต๋าจำนวณ3ลูก
การเดิมพันไฮโล

การเดิมพันแบบเต็ง คือการเดิมพันแต้ม ตั้งแต่แต้ม1 จนถึง แต้ม 6 หากลูกเต๋าลูกใดลูกหนึ่ง ออกแต้มตามที่เราเดิมพันเราก็จะได้ เงิน 1 ต่อ
การเติมพันแบบโต๊ด คือการเดิมพันครั้งละ 2แต้ม ซึ่งลูกเต๋า 2 ใน 3 ลูก จะต้องออกแต้มที่ทายไว้ จึงจะถือว่า เดิมพันชนะ
การเดิมพันแบบ สูง ต่ำ คือการเดิมพันแต้มรวมของลูกเต๋าทั้ง3ลูก หากแต้มผลรวมของลูกเต๋าอยู่ที่ระหว่าง 3-10แต้ม จะถือว่า ต่ำ และหากแต้มผลรวมของลูกเต๋านั้นอยู่ที่ระหว่าง 11-20 จะถือว่า สูง
การเดิมพัน 11 ไฮโล คือการเดิมพันแต้มรวมของลูกเต๋านั้นจะต้องมีผลรวมอยู่ที่ 11 ถึงจะถือว่าการเดิมพันชนะ
การเดิมพันไฮโล
เป็นการเดิมพันแบบ สูง ต่ำ คือการเดิมพันแต้มรวมของลูกเต๋าทั้ง3ลูก หากแต้มผลรวมของลูกเต๋าอยู่ที่ระหว่าง 3-10แต้ม จะถือว่า ต่ำ และหากแต้มผลรวมของลูกเต๋านั้นอยู่ที่ระหว่าง 11-20 จะถือว่า สูง การเดิมพัน 11 ไฮโล คือการเดิมพันแต้มรวมของลูกเต๋านั้นจะต้องมีผลรวมอยู่ที่ 11 ถึงจะถือว่าการเดิมพันชนะ
เทศบาลเมืองสุไหงโก-ลก

บทความนี้เกี่ยวกับเทศบาลเมือง สำหรับอำเภอ ดูที่ อำเภอสุไหงโก-ลก
| เทศบาลเมืองสุไหงโก-ลก |
| --- | --- |
เทศบาลเมือง
การถอดเสียงอักษรโรมัน
 • อักษรโรมัน: Thetsaban Mueang Su-ngai Kolok
สถานีรถไฟสุไหงโก-ลก
   ตรา
ทม.สุไหงโก-ลกที่ตั้งของเทศบาลเมืองสุไหงโก-ลก
พิกัด: 6°01′47″N 101°58′00″E﻿ / ﻿6.0297°N 101.9668°E﻿ / 6.0297; 101.9668
ประเทศ:  ไทย
จังหวัด: นราธิวาส
อำเภอ: สุไหงโก-ลก
การปกครอง
 • นายกเทศมนตรี: สุชาดา พันธ์นรา
พื้นที่
 • ทั้งหมด: 20.50 ตร.กม. (7.92 ตร.ไมล์)
ประชากร (2567)
 • ทั้งหมด: 39,864 คน
 • ความหนาแน่น: 2,027.95 คน/ตร.กม. (5,252.4 คน/ตร.ไมล์)
รหัส อปท.: 04961001
ที่อยู่ สำนักงาน: ถนนทรายทอง 4 ตำบลสุไหงโก-ลก อำเภอสุไหงโก-ลก จังหวัดนราธิวาส 96120
เว็บไซต์: www.kolokcity.go.th
 ส่วนหนึ่งของสารานุกรมประเทศไทย
สุไหงโก-ลก เป็นเทศบาลเมืองแห่งหนึ่งที่ตั้งอยู่ในอำเภอสุไหงโก-ลก จังหวัดนราธิวาส  เป็นศูนย์กลางทางการค้า การลงทุน การเงิน และธนาคารที่สำคัญอีกแห่งหนึ่งของชายแดนภาคใต้ เนื่องด้วยเป็นหัวเมืองเศรษฐกิจที่สำคัญมีด่านศุลกากร ที่เป็นศูนย์กลางการค้าขายแลกเปลี่ยนสินค้าทั้งนำเข้าและส่งออกไปยังประเทศมาเลเซีย สุไหงโก-ลกได้รับการประกาศยกฐานะเป็นเทศบาลเมืองเมื่อปี พ.ศ. 2545
ภูมิอากาศและภูมิประเทศ

เมืองสุไหงโก-ลก ตั้งอยู่ในเขตอิทธิพลของลมมรสุมเมืองร้อน มีลมมรสุมพัดผ่านประจำทุกปี คือ ลมมรสุมตะวันออกเฉียงเหนือ เริ่มตั้งแต่เดือนตุลาคม ถึงกลางเดือนมกราคม และลมมรสุมตะวันตกเฉียงใต้ เริ่มตั้งแต่กลางเดือนพฤษภาคม ถึงกลางเดือนตุลาคม จากอิทธิพลของลมมรสุมดังกล่าว ส่งผลให้มีฤดูกาลเพียง 2 ฤดู คือ ฤดูร้อน เริ่มตั้งแต่เดือนธันวาคม ถึงเดือน พฤษภาคม ซึ่งจะเป็นช่วงที่ว่างของลมมรสุมจะเริ่มตั้งแต่หลังจากหมดมรสุมตะวันออกเฉียงเหนือแล้ว อากาศจะเริ่มร้อนและอากาศจะมีอุณหภูมิสูงสุดในเดือนเมษายน แต่อากาศจะไม่ร้อนมากนักเนื่องจากตั้งอยู่ใกล้ทะเล และฤดูฝน เริ่มตั้งแต่เดือนมิถุนายน ถึง พฤศจิกายน นครหาดใหญ่จะมีฝนตกทั้งในช่วงลมมรสุมตะวันออกเฉียงเหนือและลมมรสุมตะวันตกเฉียงใต้ แต่ในช่วงลมมรสุมตะวันออกเฉียงเหนือ จะมีฝนตกชุกมากกว่า เนื่องจากพัดผ่านอ่าวไทย ส่วนลมมรสุมตะวันตกเฉียงใต้จะถูกเทือกเขาบรรทัดปิดกั้นทำให้ฝนตกน้อยลง ในปี พ.ศ. 2546 ฝนตกมากที่สุดในช่วงเดือน ตุลาคม มิลลิเมตร ฝนตกน้อยที่สุดในเดือนเมษายน
สถานที่สำคัญ

พระบรมราชานุเสาวรีย์ พระบาทสมเด็จพระจุลจอมเกล้าเจ้าอยู่หัวฯ (รัชกาลที่ 5) ประดิษฐานอยู่ ณ บริเวณใจกลางสวนภูมินทร์ ( สวนรถไฟ ) เป็นพระบรมรูปหล่อสำฤทธิ์สีดำขนาดเท่าพระองค์จริง จัดสร้างโดยกรมศิลปากร เทศบาลเมืองสุไหงโก-ลก และประชาชนชาวจังหวัดนราธิวาส เมื่อ ประมาณ ปี พ.ศ. 2510 โดยจัดสร้างหันหน้าพระพักต์ไปทางประเทศมาเลเซียแสดงถึงพระบารมีเมตตาเหนือประชาชนชาวสยามที่จะทรงปกป้องแผ่นดินไทยตลอดไปถึงแม้สมเด็จพระพุทธเจ้าหลวงจะเสด็จสวรรคตไปกว่าร้อยปีแล้วแต่พระบารมีเมตตายังทรงคุ้มครอบประชาชนชาวไทยอยู่ ปัจจุบันเป็นที่เคารพรักและสักการะของชาวเมืองและนักท่องเที่ยวทั่วไป
สวนสาธารณะสิรินธร เป็นสวนสาธารณะขนาดใหญ่ ตั้งอยู่สุดปลายริมแม่น้ำโก-ลก มีทัศนียภาพที่สวยงามและเป็นแหล่งท่องเที่ยวสำคัญ ยามพักผ่อน ออกกำลังกายของประชาชนทั่วไป มีน้ำพุกลางสระน้ำขนาดใหญ่ สวนสุขภาพ เวทีเทศบาลเมืองสุไหงโก-ลก ลานออกกำลังแอโรบิก และสวนพันธ์ไม้หายากต่าง ๆ
ด่านศุลกากรสุไหงโก-ลก ถือเป็นด่านการค้าชายแดน ระหว่างประเทศ ( ประเทศไทย และ ประเทศมาเลเซีย ) ตั้งอยู่บริเวณริมแม่น้ำสุไหงโก-ลก สุดปลายถนนเอเชีย 18 โดยมีสะพานมิตรภาพเชื่อมไปยังเมืองลันตูปันจัง ประเทศมาเลเซีย ก่อสร้างขึ้นเมื่อ ปี พ.ศ. 2530 ด่านศุลกากรสุไหงโก-ลก ถือเป็นศูนย์กลางการแลกเปลี่ยนสินค้าสไคญของจังหวัดนราธิวาส และมีขนาดใหญ่รองจากด่านสะเดา ที่จังหวัดสงขลา เป็นที่ตั้งของหน่วยงานราชการสำคัญเช่น ด่านศุลกากรสุไหงโก-ลก ที่ 1 ด่านตรวจพืช ด่านตรวจคนเข้าเมือง สำนักงานตำรวจตรวจคนเข้าเมือง ศูนย์บริการท่องเที่ยว สำนักงานการท่องเที่ยวแห่งประเทศไทย ภาคใต้เขต 3 และถือเป็นจุดผ่านแดนแห่งที่2 ที่มีสะพานข้ามทางรถไฟเชื่อมไปยังประเทศมาเลเซียอีกด้วย โดยมีเขตสถานีรถไฟอยู่ในประเทศไทย และประเทศมาเลเซีย ( ปัจจุบันหยุดเดินรถไปแล้ว เนื่องจากปัญหาการเดินรถ )
การศึกษา

| --- | --- |
 โรงเรียน โรงเรียนสุไหงโก-ลก (มัธยมต้น-ปลาย)  โรงเรียนบ้านสุไหงโก-ลก (อนุบาล-ประถมศึกษา)  โรงเรียนเทศบาล 1 (ประถมศึกษา-มัธยมต้น)  โรงเรียนเทศบาล 2 (ประถมศึกษา-ประถมศึกษา)  โรงเรียนเทศบาล 3 (ประถมศึกษา-มัธยมต้น)  โรงเรียนเทศบาล 4 (ประถมศึกษา-มัธยมต้น)  โรงเรียนบ้านสุชาดา (อนุบาล-ประถมศึกษา)  โรงเรียนบุญลาภนฤมิตร (อนุบาล-มัธยมต้น)  โรงเรียนเกษมทรัพย์ (ประถมศึกษา)  โรงเรียนอนุบาลรังผึ้ง (อนุบาล-มัธยมต้น)  โรงเรียนบ้านซรายอ (อนุบาล-ประถมศึกษา)  โรงเรียนแสงธรรมวิทยา (มัธยมต้น-ปลาย) (โรงเรียนปอเนาะสอนศาสนาอิสลาม):  วิทยาลัย/อาชีวศึกษา วิทยาลัยการอาชีพสุไหงโก-ลก
การขนส่ง

ภายในเมืองสุไหงโก-ลกมีทางหลวงแผ่นดินผ่าน 3 สาย ได้แก่ ทางหลวงแผ่นดินหมายเลข 42 (คลองแงะ – สุไหงโก-ลก), ทางหลวงแผ่นดินหมายเลข 4056 (เขากง – สุไหงโก-ลก), และทางหลวงแผ่นดินหมายเลข 4047 (สุไหงโก-ลก – บูเก๊ะตา) นอกจากนี้ยังมีสถานีรถไฟสุไหงโก-ลก ซึ่งเป็นสถานีสุดท้ายของทางรถไฟสายใต้
ทางหลวงท้องถิ่นในเมืองสุไหงโก-ลก ได้แก่
ถนนเจริญเขต
ถนนประชาวิวัฒน์
ถนนทรายทอง
ถนนอารีฟมรรคา
ถนนอุทกวิถี
ถนนรัชดานุสรณ์
ถนนลูกเสืออนุสรณ์
ถนนวรคามินทร์
ถนนบุษบาอนุสรณ์
ถนนพิบูลสงคราม
โรคอ้วน

| โรคอ้วน  (obesity) |
| --- | --- |
ภาพเงาทึบแสดงเส้นรอบเอวของคนปกติ น้ำหนักเกิน และภาวะอ้วน
บัญชีจำแนกและลิงก์ไปภายนอก
ICD-10: E66
ICD-9: 278
DiseasesDB: 9099
MedlinePlus: 003101
eMedicine: med/1653
MeSH: C23.888.144.699.500
โรคอ้วนเป็นสภาวะทางการแพทย์ที่มีการสะสมไขมันในร่างกายมากถึงขนาดที่อาจมีผลเสียต่อสุขภาพ ทำให้มีอายุสั้นลง และมีปัญหาสุขภาพเพิ่มขึ้น หรืออย่างใดอย่างหนึ่ง การพิจารณาว่าบุคคลใดอ้วนนั้นพิจารณาจากดัชนีมวลกาย (BMI) ซึ่งเป็นการวัด มีค่าเท่ากับน้ำหนัก (หน่วยเป็นกิโลกรัม) หารด้วยส่วนสูง (หน่วยเป็นเมตร) ยกกำลังสอง บุคคลที่มีดัชนีมวลกายเกิน 30 กิโลกรัมต่อตารางเมตรถือว่าเป็นโรคอ้วน โดยในช่วง 25-30 กิโลกรัมต่อตารางเมตรนิยามเป็นน้ำหนักเกิน
โรคอ้วนเพิ่มโอกาสการป่วยเป็นโรคหลายอย่าง โดยเฉพาะอย่างยิ่งโรคหัวใจ เบาหวานชนิดที่ 2 ภาวะหยุดหายใจขณะหลับชนิดอุดกั้น มะเร็งบางชนิด และโรคข้อเสื่อม โรคอ้วนมีสาเหตุมาจากการรับพลังงานจากอาหารมากเกิน การขาดการออกกำลังกาย และความเสี่ยงทางพันธุกรรมร่วมกันมากที่สุด แม้ว่าผู้ป่วยน้อยรายจะเกิดจากยีนหรือพันธุกรรม ความผิดปกติของต่อมไร้ท่อ ยาหรือการป่วยจิตเวชเป็นหลัก สำหรับมุมมองที่ว่าคนอ้วนบางรายกินน้อยแต่น้ำหนักเพิ่มเพราะเมแทบอลิซึมช้านั้นมีหลักฐานสนับสนุนจำกัด โดยเฉลี่ยแล้ว คนอ้วนมีการเสียพลังงานมากกว่าคนผอมเนื่องจากต้องใช้พลังงานมากกว่าในการรักษามวลร่างกายที่เพิ่มขึ้นคนอ้วนจึงเหนื่อยเร็วกว่าคนผอม
การจำกัดอาหารและการออกกำลังกายเป็นหลักของการรักษาโรคอ้วน สามารถปรับปรุงคุณภาพอาหารได้โดยการลดการบริโภคอาหารพลังงานสูง เช่น อาหารที่มีไขมันและน้ำตาลสูง และโดยการเพิ่มการรับใยอาหาร อาจบริโภคยาลดวามอ้วนเพื่อลดความอยากอาหารหรือลดการดูดซึมไขมันเมื่อใช้ร่วมกันกับอาหารที่เหมาะสม หากอาหาร การออกกำลังกายและยาไม่ได้ผล การทำบอลลูนกระเพาะอาหาร (gastric ballon) อาจช่วยให้น้ำหนักลดได้ หรืออาจมีการผ่าตัดเพื่อลดปริมาตรกระเพาะอาหารและความยาวลำไส้ หรืออย่างใดอย่างหนึ่ง ซึ่งทำให้รู้สึกอิ่มเร็วขึ้นและลดความสามารถในการดูดซึมสารอาหาร
โรคอ้วนเป็นสาเหตุการตายอันดับต้น ๆ ทั่วโลกที่สามารถป้องกันได้ โดยมีอัตราเพิ่มขึ้นทั้งในผู้ใหญ่และเด็ก ทางการมองว่าโรคอ้วนเป็นหนึ่งในปัญหาสาธารณสุขที่ร้ายแรงที่สุดในคริสต์ศตวรรษที่ 21 โรคอ้วนถูกระบุว่าเป็นปัญหาในโลกสมัยใหม่อย่างมาก (โดยเฉพาะอย่างยิ่งในโลกตะวันตก) ทว่าในอดีต ความอ้วนถูกมองอย่างกว้างขวางว่าเป็นสัญลักษณ์แห่งความมั่งคั่งและความอุดมสมบูรณ์ และกระทั่งปัจจุบันก็ยังมีความเชื่อดังกล่าวในบางบริเวณของโลก ใน ค.ศ. 2013 สมาคมแพทย์อเมริกาจัดความอ้วนเป็นโรค